**Περίληψη**

**Άννα Βαρβεράκη, μαθήτρια Δ2 τμήματος**

**2ο Δημοτικό Σχολείο Ελληνικού**

**Τίτλος:** **Παραμύθι χωρίς όνομα**

Το παραμύθι που διάβασα τα Χριστούγεννα για ένα βασίλειο στο οποίο ο βασιλιάς ήταν ο Αστόχαστος, βασίλισσα η Παλάβω, ο γιος τους ο Συνετός , η κόρη τους η Ειρηνούλα και οι δύο πράκτορες Πρικρόχολη και Ζήλιω. Η ιστορία ξεκινά με το βασιλιά οποίος τεμπελιάζει και δεν έχει καταλάβει τι γίνεται στο βασίλειο του. Οι άνθρωποι δεν είχαν να φάνε, δεν είχαν δουλειές και δεν είχαν φλουριά. Το βασίλειο κατάφερνε να σωθεί με τη βοήθεια των γειτονικών βασιλείων που κυβερνούσαν ο θείος βασιλιάς και ο ξάδερφος βασιλιάς. Μια μέρα όμως αντί να τους στείλουν βοήθεια τους έστειλαν μέσα σε ένα κουτί ένα γαϊδουρίσιο κεφάλι. Τότε το βασιλόπουλο ντράπηκε, πήρε την αδερφή του την Ειρηνούλα και ξεκίνησε για να φύγει από την χώρα. Στο δρόμο όμως συνάντησε την κυρά Φρόνηση με την κόρης της την Γνώση. Η κυρά φρόνηση τον έπεισε να μείνει και να βοηθήσει το βασίλειο. Τότε το βασιλόπουλο ξεκίνησε ένα ταξίδι για να γνωρίσει τον λαό και μα οργανώσει το κράτος. Στην πορεία για να οργανώσει το κράτος ήρθε αντιμέτωπο με τον αρχικαγκελάριο και τον δικαστή Λαγόκαρδο. Ο δικαστής έφυγε και πήγε στο βασίλειο του θείου βασιλιά και τους είπε την κατάσταση και ότι αν επιτεθούν στο βασίλειο του Αστόχαστου θα τους νικήσουν πολύ εύκολα. Επιτέθηκε ο θείος βασιλιάς αλλά έχασε διότι το βασιλόπουλο τους είχε οργανώσει να πολεμήσουν ενωμένοι. Μετά τη βοήθεια της Φρόνησης και της Γνώσης κατάφερε το βασιλόπουλο να οργανώσει το βασίλειο και όλοι οι άνθρωποι είχαν δουλειές και ζούσαν ευχαριστημένοι. Στο τέλος ο Αστόχαστος έστεψε το γιο του βασιλιά και το βασιλόπουλο πήρε για γυναίκα του τη Γνώση.